Folkalender

Æt - kulturhistorisk lydrejse i mærsken
2025-09-13 20:00 - 22:00 (Europe/Helsinki) | Mærskhuset, Mærskvej 10, Nr. Nebel, 6830
Lige siden vi lærte at gå, har vi søgt ud over grænserne mod nye oplevelser og kulturer. Først senere i livet begynder vi at blive forsigtige og ængstelige ved tanken om det ukendte – ja, måske endda bange.
Denne aften skal I ikke være bange. I skal være glade. For trioen Æt viser på smukkeste vis, hvad der kan ske, når kulturer mødes og ikke mindst når en kulturarv bliver fortolket af nogen, der ser, hører og smager den for første gang.
Yossi Karutchi har boet i Danmark i mere end 25 år og bragt mellemøstlig og nordafrikansk musikalsk tradition til landet. Han har i flere musikalske projekter arbejdet med at bygge bro mellem kulturer og senest i projektet Æt, hvor han danner trio med oud-spiller Orhan Özgür og harpenist Helene Tungelund. Trioen indtager en god portion af den danske sang- og salmetradition og fortolker den ud fra et samtidigt mellemøstligt og nordisk perspektiv.
Og sådan kan man på en helt almindelig lørdag i Mærskhuset komme ud i verden og vende trygt hjem igen – forhåbentlig inspireret som efter enhver god rejse til fjerne og ukendte egne.
Vi ses til endnu en hyggelig og musikalsk fantastisk aften hos Lars og Elsebeth i Mærskhuset. Koncerten er arrangeret i samarbejde med netværksspillestedet Generator i Ringkøbing.

Søndagsdans på Museum Rebild
2025-09-14 14:00 - 17:00, 2025-09-21 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Zenobia
2025-09-14 16:00 - 17:30 | Fjelsø Kirke, Knabervej 118B, Aalestrup, 9620, Denmark
Koncert og andagt.
Koncert med danske viser og sange samt Zenobias egne numre.
Temaet er HØST, og der bliver både musik og fællessang.

Mandagsdans i Herlev Gamle Danse
2025-09-15 18:00 - 21:00
Vi danser gamle folkedanse.
Festligt hyggeligt og fornøjeligt.
Program:
17:15 Der er mulighed for at møde før dansen, hvor vi spiser medbragt mad
18:00 – 21:00 Dans afbrudt af kaffepause
Medbring eventuelt kop, kaffe, the, drikkevarer, mad, tallerkner, bestik, glas, kage eller hvad du ellers måtte have behov for, for hyggens skyld.
Sted: Festsalen på Herlevgård Center, Herlevgårdsvej 3, 2730 Herlev. Gå ind ad indkørsel Herlev Bygade 50. Festsalen ligger i bunden af parkeringspladsen.
Telefon: 22 26 27 04 (Poul) eller 29 93 47 02 (Else)
Læs mere på: https://www.facebook.com/groups/412603247218357

Sæsonstart hos Farum Folkedansere
2025-09-15 19:30 - 21:30
SÆSONEN FOR FOLKEDANS HOS FARUM fOLKEDANSERE STARTER MANDAG DEN 1. SEPTEMBER FRA KL. 19.30-21.30.
vI DANSER PÅ eLLEGÅRDEN, STAVNSHOLTVEJ 168, 3520 FARUM.
UNDERVISNINGEN ER GRATIS I HELE SEPTEMBER OG RESTEN AF ÅRET HVIS MAN VIL AFPRØVE AT DANSE HOS OS ET PAR GANGE. CHRISTIAN OBEL ER UNDERVISER OG LENA RASMUSSEN LEDSAGER PÅ VIOLIN.
KOM ALENE ELLER MED PARTNER, DER ER GARANTI FOR AT DU FÅR RØRT DIG OG MØDER NYE DEJLIGE MENNESKER.
LÆS MERE OM FORENINGENS ØVRIGE ARRANGEMENTER PÅ WWW.FARUMFOLKEDANSERE.DK

Åbent hus
2025-09-15 19:30 - 21:30 | Folkedanserhuset Holstebro, Banetoften 42, Holstebro, 7500
Kom godt i gang!
Fællesskab, latter og livsglæde.
Vil du gerne i gang med at danse eller har du kun danset i kort tid, så skulle du prøve
mandagsholdet.
Vi skal samarbejde, få grint med hinanden og få sved på panden.
I løbet af sæsonen kommer vi alle de almindeligste trin igennem. Vi tager dem fra
grunden af. Det foregår til kyndig instruktion, og vi danser altid til levende musik.
Glem alt om konkurrence. Her er fællesskab og livsglæde i fokus.
Kom endelig selv om du ikke har en dansepartner. Vi sørger for,
at du kommer ud at danse.
Vores motto er: Det skal være sjovt at danse.
Instruktører: Katrine Jakobsen og Jørgen Eskild Larsen
Musik: Jette og Jan Stokholm
Tid: Mandag aften kl. 19.30 – 21.30
Start: 1. september 2025. Første 3 gange ”Åbent Hus” (gratis).
Sted: Folkedanserhuset, Banetoften 42, 7500 Holstebro
Medbring: Dansesko og kaffe/te til pausen. Her synger vi også lidt.
Flere oplysninger: Tlf: 50701408

Emma Langford Quartett
2025-09-16 19:30 - 23:00 | Baltoppen LIVE, Baltorpvej 20, Ballerup, 2750
Talentfulde Emma Langford og hendes band fra Irland åbner Baltoppen LIVEs keltiske koncertserie, Skotsk & Irsk Musikscene, med en koncert, der kombinerer traditionelt samt moderne irsk folkemusik.
Bandet består af den karismatiske Emma Langford fra maleriske Limerick, som berører med sin kraftfulde stemme og virtuose guitarevner.
Ved hendes side står Hannah Nic Gearailt fra Cork på baggrundsvokal og keyboards, samt den Alec Brown fra Arkansas, der brillerer med vokal, cello og fløjte. Chris O’Sullivan på trommer og percussion fuldender line-up’et.
Emma Langford tager publikum med på en musikalsk rejse gennem irsk folklore og historie. Med en mesterlig blanding af folkemusik, traditionelle og nutidige lyde har hun spillet sig ind i publikums hjerter og erobret de irske hitlister med sange som den rørende ballade “The Winding Way Down to Kells Bay” og den kraftfulde hymne “Birdsong”.
Hun er blevet hædret med prestigefyldte priser såsom RTÉ Radio 1 Folk Award og Dolores O’Riordan Bursary.
Hendes flotte præstationer i Irlands National Concert Hall, hvor hun præsenterede nye værker sammen med Éimear Noone og National Symphony Orchestra, vidner om hendes kunstneriske talent. Hun er også et stolt medlem af topklassekollektivet “Irish Women In Harmony”.
Emma Langfords indlevende ensemble har allerede turneret for fulde huse i Irland, Storbritannien, Tyskland og USA. Nu kan hun endelig opleves i Danmark.
170,-
Siddepladser på balkon
Skotsk/Irsk Musikscene
Baltoppen LIVEs café tilbyder fra kl. 18:00 forudbestilt sæsonbuffet. 195,-

Åbent hus
2025-09-17 19:30 - 21:30 | Folkedanserhuset Holstebro, Banetoften 42, Holstebro, 7500
Vores kontakter med Norge, Sverige, Tyskland, Skotland og Irland har givet os mange fine
folkedanse. Det er sjove og spændende danse, som vi rigtig gerne vil give videre.
Vi blander de udenlandske danse med danske, og har altid fællesskab og livsglæde i fokus.
Vi skal bl.a. arbejde med dansens udtryk og karakter, skæve taktarter og improvisation.
Det hele foregår med kyndig instruktion og altid til levende musik.
Kom endelig selv om du ikke har en dansepartner. Vi sørger for, at du
kommer ud at danse.
Krav: Man skal kunne danse polka, vals, totrin, hopsa og enten hambo eller sønderhoning,
men man behøver ikke at være verdensmester.
Vores motto er: Det skal være sjovt at danse – og jo mere man kan, jo sjovere bliver det.
Katrine & Jørgen
Instruktører: Katrine Jakobsen og Jørgen Eskild Larsen
Musik: Jørgen Nickelsen
Tid: Onsdag aften kl. 19.30 – 21.30
Start: 3. september 2025. Første 3 gange ”Åbent Hus” (gratis).
Husk skiftesko og kaffe/te.
Flere oplysninger: Tlf: 50701408

The Mukherjee Development
2025-09-17 19:30 - 22:00 | Gimle, Roskilde, Helligkorsvej 2, Roskilde, 4000
The Mukherjee Development – din musikalske lykkepille
Skal du putte The Mukherjee Development i nogen musikalsk kasse, skal det være kassen med musikalsk klasse. De er et særligt musikalsk kollektiv, uanset om du hører bandet LIVE eller på deres album. Begge dele er muligt nu. Mød en håndfuld ambassadører for solskin og håndspillet musik.
”Et meget varmt bud på Danmarks pt bedste LIVE band” har musikmagasinet Side 33 fornyeligt skrevet om The Mukherjee Development.
Når Tom Petty møder Coldplay. Når intens og insisterende energi møder dyb balance. Når landets bedste musikere mødes, åndehullerne opstår, og tanken er fri. Dér har du The Mukherjee Development, og det kan næsten ikke betegnes nærmere end … at det bliver ikke meget bedre!  Det kan du selv konstatere på bandets nye album “Should I DanceFor You?”, som allerede flyver nu. Efterfølgeren til sidste års roste album “Burnin’ Time”, der blev flittigt spillet på radioen og nomineret til Årets Album.
Men for bandet, der – udover dansk/amerikanske/indiske frontmand, Oscar Mukherjee, bl.a. består af sværvægtere fra Peter Sommer & Tiggerne og Jonah Blacksmith, er det den nemme to’er. For det var hele præmissen for albummet. ’Ro på’ …
”Vi helliger processen. Vi vil skabe et sprog sammen – og sammen med vores publikum. Vi er venner, har været i branchen i mange år, alting går så stærkt, og lige her, hvor vi er, skriver vi vedkommende sange i en travl tidsalder. Sange, folk har brug for. Vi har lyst til at ruste folk til at huske at være kreative midt i et lidt for højt tempo. Vi vil skrive os ind i fællesskabet, for det er dét, det hele handler om, fortæller Oscar Mukherjee, som er ham, der skriver ordene og sangene i samarbejde med ’kollektivet’ – bandet.
Og hvis du spørger dem selv, har de ikke travlt. Det behøver de heller ikke ha’ – at dømme efter publikums reaktioner, når de besøger spillesteder i Danmark og Sverige. De holder fast i kernen, tager de skarpe sving, hvis de har lyst, vil ikke genrebestemmes, og er en slags ambassadører for solskin og musik, du ikke finder mere velspillet på den danske musikscene.
Mere om The Mukherjee Development
Oscar Mukherjee er opvokset i USA og flyttede til Danmark som teenager. The Mukherjee Development omfavner hans tre forskellige kulturelle baggrunde med sange om hengivelse, identitet i det multikulturelle 21.århundrede.
The Mukherjee Development er:
Oscar Mukherjee: Vokal & guitar
Jakob Holm: Guitar
Søren Bigum: Guitar/pedalsteel/keys
Henrik Poulsen: Bas
Søren Poulsen: Trommer

Colum Sands hos Copenhagen Folk Club
2025-09-18 08:00 - 17:00 | Metronomen, Godthåbsvej 33, Frederiksberg, 2000
Grib chancen for et sjældent besøg fra den poetiske og engagerede sanger/sangskriver/storyteller Colum Sands. Han er en enestående musiker, som også er del af den berømte The Sands Family fra County Down.

Karl Kristian Møder Tue West
2025-09-18 20:00 - 21:30 | Fermaten, Smallegade 4, Herning, 7400
”Karl Kristian møder Tue West” er navnet på en helt eksklusiv koncertrække, hvor de to dygtige sangskrivere udfolder sig på scenen sammen.
Det startede som et uformelt møde imellem dem. Efter timers snakke og gode historier, blev det til et musikalsk og lyrisk samarbejde. Således blev Tue West sangskriver på flere af Karl Kristians nye numre, der udgives i 2024-2025. Efter dette partnerskab opstod, valgte de to sangskrivere, at tiden var kommet til at stå på samme scene.
To sangskrivere fra hver deres generation møder hinanden og tager os andre med ind, når de i september 2025 drager på turné sammen! Vi tør godt love nogle helt særlige, musikalske aftener i selskab med de to troubadourer!
Tue West er et kendt navn for de fleste, med sin imponerende karriere, store bagkatalog og gedigne hits (bl.a. En Sang Om Kærlighed, Hun Er Fri). Igennem 20 år har han udgivet 9 studiealbums, en EP og dusinvis af singler. Han har modtaget en Grammy, P3’s talentpris, Statens Kunstpris for rytmisk musik og en lang række nomineringer, blandt meget andet. Tue West udgiver nyt album i 2025.
Karl Kristian, den nyere vestjyske sangskriver, vandt Autors Hæderspris 2022 for sit store sangskrivertalent – og siden er det gået stærkt med rigtigt mange koncerter og vellykkede band-turnéer, udgivelse af album og gode anmeldelser under bæltet. Han spiller til dagligt med sit band af topmusikere (bl.a. kendt fra Poul Krebs, Jonah Blacksmith, Peter Sommer m.fl.). Karl Kristian udgav i 2019 debutalbummet “Før Jeg Sover Ind”, efterfulgt af albummet “Superhelt” (2022), der bl.a. fik 4 stjerner i GAFFA. Karl Kristian udgiver nyt album i starten af 2025.

CARA (Ty/Irl)
2025-09-18 20:00 - 22:00 | KulturØen Middelfart, Havnegade 6, Middelfart, 5500
CARA er et multinationalt Music Awards-vindende keltisk folkeband.
Musikerne kommer fra Irland, Skotland og Tyskland og er kendt for deres innovative arrangementer, deres egne kompositioner og sangskrivning, virtuose præstationer og en karismatisk scenetilstedeværelse. De skaber deres egen lyd, med stemmerne fra de to sangere Gudrun Walther og Kim Edgar i centrum. Vokalerne spænder fra drømmende ballader til arkaisk gælisk mundmusik til deres egne sange med aktuelle sociopolitiske referencer, hvor de to forsangere supplerer hinanden.
Sangene veksler med tempofyldte instrumentalstykker med det virtuose samspil mellem violin og uilleann pipes. Den irske sækkepibe spilles af Simon Pfisterer. Og Gudrun Walthers elegante og udtryksfulde spillemandsspil får stor ros af fagpressen i ind- og udland.
Det, der også gør CARA til noget særligt, er samspillet mellem guitar og klaver og bandets usædvanlige rytmik og harmonisk rige arrangementer. Jürgen Treyz, bandets guitarist, producer og musikalske bagmand har æren herfor.
Fra første sang til ekstranummeret sætter CARA højdepunkter i deres koncerter, ikke mindst gennem de spændende soloer, som hvert bandmedlem bidrager med, og overrasker altid publikum med nye lyde. Afrundet med den charmerende, humoristiske præsentation, garanterer en aften med Cara den højeste musiknydelse og den bedste underholdning. Turnéer og roste koncerter i USA, Australien, Irland, Skotland, Danmark, Tyskland, Frankrig, Benelux, Østrig, Italien og Schweiz beviser bandets succeshistorie.

Aarhus Folk Festival: Babykravlekoncert
2025-09-19 | Skt. Lukas Kirke, Skt. Lucas Kirkeplads 1, Aarhus C, 8000
Tag med din baby til koncert i Skt. Lukas Kirke – en koncert hvor babyer og voksne selv skal spille med.
Sammen skal vi opleve livemusik med rødderne plantet i både folkemusik og kirkesang, når vi lytter, synger, danser og sanser i det store kirkerum. Koncerten er for børn i alderen 0-24 mdr. i selskab med deres forældre, bedsteforældre, onkler eller tanter.
Jesper Vinter Petersen og Maria Louise Bøg Sørensen inviterer indenfor til en times musik, dans, sang og sansning i kirkens store akustik.
Vi smider skoene, sidder på gulvet og danser på gangene. Så husk inde sko/sokker med skridsikre dupper til både børn og voksne da gulvet er glat.
Koncerten tager udgangspunkt i babyernes oplevelsesverden i tæt kontakt med deres voksne. Livemusik skaber livsglæde og fælles oplevelser. Din stemme og dit nærvær er noget af det vigtigste i barnets liv – så derfor er det ikke vigtigt hvor godt du synger eller spiller, men at du synger og sammen med barnet udforsker musik og små instrumenter.
Vi tager udgangspunkt i sansemotorikken, ældgamle salmer, nye kompositioner og sjove folkesange.
Jesper Vinter Petersen har spillet harmonika hele livet og er kendt fra bl.a. orkestrene Phønix og Jydsk På Næsen. Jesper er uddannet fra konservatoriets folkemusiklinje, har næse for traditionerne og en legende videreudvikling af de musikalske rødder. Jesper arbejder til dagligt bl.a. med at videregive musik, dans, tradition og muligheden for nyskabelse ved skolekoncerter, undervisning, koncerter og baller.
Maria Louise Bøg Sørensen sang før hun talte og dansede før hun gik – som 5 årig blev hun sendt til folkedans, og siden har hun sunget og danset så snart muligheden byder sig. Hun har flere kurser og årelang erfaring som underviser i børnefolkedans og som leder af babysalmesang. Til daglig er hun præst og kulturmedarbejder ved Skt. Lukas kirke, hvor hun bl.a. byder børnefamilier ind til sang, fortælling og traditionsformidling.
Jesper og Maria Louise har gennem flere år samarbejdet om Skt. Lukas Kirkes friluftsgudstjeneste og forener for andet år i træk deres arbejdsområder i en babykoncert der spiller på alle sanserne, traditioner og nyskabelse.
Med koncerten håber de at vække nye generationers interesse for folkemusikken der har rødder i fortiden og som spiller ind i nutiden.
Efter koncerten er der mulighed for at blive til en kop kaffe/te og babysnack i sognehuset.
Barnevogne kan parkeres i haven bag kirken.
Alle kan være med, og det er gratis at deltage.
Adressen er: Skt. Lukas Kirke, Skt. Lucaskirkeplads 1, 8000 Århus C
Velkommen til babykoncert.

Lyngfest på Kronheden
2025-09-19 17:00 - 23:30 | Kronhedens Forsamlingshus, Kaaesvej 7 og 11, Ulfborg, 6990
Program:
17.30-20.00 Middag hos køkkenpigerne
20.00-21.30 Bal
21.30-22.00 Kaffepause
22.00-24.00 Bal
Priser:
Middag, bal og kaffe: 250,-
Bal og kaffe: 50,-
Børn under 15 år: 50,-
Tilmelding:
Seneste d. 12. september 2024 Ring eller send en sms til Ane Louise 22327766 eller Anita på 40 56 48 20.
Spillemand Thomas Thomsen fra Ørnhøj tog initiativ til den første Lyngfest på Kronhede tilbage i 70’erne. Thomas ønskede at skabe et arrangement, hvor glæden ved og kærligheden til den vestjyske spillemands- og baltradition kunne deles af alle uanset alder, baggrund og forudsætninger.
At det blev på Kronhede, var ikke tilfældigt; de skønne omgivelser var inspirationskilde til mange af de melodier Thomas komponerede. Helt frem til slutningen af 90’erne stod Thomas for den musikalske del af Lyngfesten og hans hustru, Kaja, for den praktiske del. Og nu….
Der holdes stadig Lyngfest på Kronhede hvert år i september; nu med Anita, datter af Kaja og Thomas, som hovedansvarlig for arrangementet. Lyngfestens kerne er den samme som i alle årene, der er gået forud: glæden ved at mødes om spillemandsmusikken og dansen. Samtidig videregives en levende tradition til nye generationer af dansere og spillemænd.
OBS
Der er mulighed for at overnatte enten i telt/campingvogn eller hos Anita. Medbring selv dyne/sovepose og linned

Bal med Martin Strange og Rune Barslund
2025-09-19 19:30 - 22:30 | Kulturmaskinen Odense, Farvergården 7, Odense, 5000
Entré 100 kr., dog kun 50 kr. for unge under 25 år, folk med tilknytning til Aftenskolen Skibhus 17:48, Grønland og Folkemusiklauget Fynboerne. Ballet er støttet af Odense Musikudvalg, Statens Kunstfond og Marie Rasmussens Fond.

Laugsaften med Ribe Danse- og Spillemandslaug
2025-09-19 19:30 - 22:30 | Rosen Alle 3, 6760 Ribe, Rosen Alle 3, Ribe, 6760
Kom og dans.
Laugsorkestret spiller op til bal. At deltage er normalt ganske gratis og ufarligt.
Spiller du et instrument, så tag det med.
Du er også velkommen til bare og lytte og kigge på.
Vi glæder os til at se dig

Dansting
2025-09-19 19:30 - 22:30 | Osramhuset, Valhalsgade 4, København, 2200 N
Tingluti inviterer til Dansting med danske og internationale folkedanse med orkestrene Frejas Musikanter og Kaffeselskabet i Osramhuset 1.sal, Valhalsgade 4, 2200 N.
Danseaften!
Der kan købes brød, øl og vand til rimelige priser.
Hvis du holder af at danse og er nysgerrig på at lære nyt, er det en oplagt mulighed, men der er ikke meget instruktion. Det er ikke nødvendigt at have en partner for at deltage.
Bus 6A holder nær Valhalsgade.
Nærmeste S-togsstation er Bispebjerg St.
Nærmeste Metrostation er Skjolds Plads (100 m)

Dreamers' Circus
2025-09-19 20:00 - 22:00 | Musikteatret, Håndværker Torv 1, Thisted, 7700, Denmark
Dreamers’ Circus drager i efteråret 2025 drager på Danmarksturné med Energiens Puls. Trioen består af Rune Tonsgaard Sørensen (violin), Ale Carr (cittern) og Nikolaj Busk (klaver og harmonika). Med rødder i folkemusik og inspiration fra jazz og klassisk musik skaber de en levende koncertoplevelse, hvor kreativitet og nærvær er i centrum. Den nysgerrige og aku-stisk drevne trio har gennem de seneste år forført og forundret publikum på tværs af folke-musik, jazz, klassisk og nutidig musik. Deres evne til at bygge bro mellem tradition og forny-else har samlet lyttere, der tør lade sig rive med af musikkens kraft.
Turnéen markerer et nyt kapitel. Bag titlen Energiens Puls ligger en tro på musikkens og kunstens evne til at sætte noget i bevægelse – i os selv og verden omkring os. Hver koncert bliver en hyldest til den første gnist – den impuls af energi, der tænder den kreative ild. Det er den kraft, der får musikeren til utrætteligt at søge den rette karakter, og den energi, der åbner lytterens hjerte for musikkens bevægelser.
Energiens Puls er mere end blot toner og rytmer – det er selve den usynlige strøm, der binder os sammen. En påmindelse om, at alting bevæger sig: følelser, idéer, mennesker, samfund. Intet står stille. Når Dreamers’ Circus træder på scenen, fyldes rummet af en energi, der sætter både hjerter, tanker og fødder i bevægelse. Publikum inviteres ind i et rum, hvor musik bliver til bevægelse, og bevægelse bliver til noget større end os selv.
Billetter kan bestilles på tlf. 5174 3305 (helst sms) eller på www.spillestedetthy.dk

Azur Azur (DK/SE)
2025-09-19 20:00 - 23:00 | Thorøhuse Forsamlingshus, Drejet 7, Assens, 5610
Indled efteråret i den helt rette eftertænksomme og melankolske stemning sammen med Azur Azur i Thorøhuse Forsamlingshus.
Azur Azur er instrumental folk med en kølig nordisk tone, som opstår i mødet mellem skandinavisk folkemusiktradition og jazzede improvisationer.
Trioen er dannet af kontrabassist Frederik Mensink, som sammen med musikerne Rasmus Brinck (Tailcoat) og Jonathan Fjord Bredholt (Hvalfugl, Sylfide) skaber et lydunivers som blander moderne folkemusik og ny nordisk jazz.
Musikken har rod i den nordiske musik, hvor drevne danserytmer ulmer under længselsfulde melodier. I et nærværende, opmærksomt og improviserende sammenspil blander nyckelharpe, klaver og kontrabas sig i blide klangfulde stemninger med rytmisk spændstighed og præcision.
Koncert: 150,-
Fællesspisning 2-retters menu: 150,- (kl. 18.00)
BILLETTER BESTILLES PÅ SMS/TLF: 61476267
Koncerten er støttet af Assens Kommune og Statens Kunstfond

SAMTALEKONCERT // Maja Kjær + David Mondrup (Aarhus Folkfestival)
2025-09-20 13:00 - 14:30 | Maritza-salen, Frederiksgade 78C, 8000 Aarhus C, Frederiksgade 78C, Aarhus C, 8000, Danmark
Samtalekoncert.
Et sammenspil mellem publikum og to helt unikke kunstnere på den danske folkemusikscene.
Her sat sammen for at snakke og spille både for og med hinanden og publikum.
Arrangeret sammen med Gyngen.
David Mondrup: Producer, komponist, musiker og underviser. David har i snart 2 årtier undervist i elektronisk musik på højskoler, musikskoler og workshops. Han er pt. den gennemgående lærer på Engelsholm Højskoles elektroniske musiklinje, ligesom han underviser i pædagogik for elektroniske komponister på Det Jyske Musikkonservatorium. For tiden er han programmør, musiker og producer i folktronicaduoen Vaev. Han har desuden spillet i bandet Mallebrok, og udgav i 2007 albummet Folktronic under kunstnernavnet monsdrum.”
https://www.monsdrum.com/
Maja Kjær Jacobsen: Dansk violinist og komponist. En af de stærkeste traditionsformidlere inden for den danske folkemusik. Spiller i en lang række sammenhæng som Maja Si Orkester, Fru skagerak og maskineri. Underviser, forfatter og nodesamler med en flot række af udgivelser bag sig.
https://www.majakjaer.dk/

50 år med ung folkedans i Roskilde må fejres! Stort 50 års Bal Lørdag d. 20. september 2025
2025-09-20 19:00 - 23:00 | Festsalen, Østervangsskolen, Astersvej 15, 4000 Roskilde, Astersvej 15, Roskilde, 4000
Festdag med dans til 2 orkestre, Kontradans og Roskilde Spillemandslaug d. 20. september kl. 19 i Festsalen på Østervangsskolen, Astersvej 15, 4000 Roskilde. Gåafstand fra stationen.
Stort 50 års Bal
Lørdag d. 20. september 2025
Festsalen, Østervangskolen, Astersvej 15, 4000 Roskilde. Entre: 100 kr.
19:00 Ankomst.
Udskænkning af bobler. Mingling.
Kort velkomst ved formand Jens Markvard Andesen
Tale ved næstformand for Roskilde Byråds Kulturudvalg Anna Bondo Nielsen
Roskilde Spillemandslaug spiller som sædvanlig god dansemusik til velkendte folkedanse.
KontraBand fortsætter med
Traditionel musik og fede danse fra Roskilde/Lejre-egnen. Alle kan være med.
Midtvejs: gratis Kaffe/te og kage, samt kort tale ved Poul Bjerager, stifter af lauget.
23:00 Tak for i aften.
OBS! Dørene åbnes 17:30 for personer som er interesserede i fællesspisning kl. 18:00
Arrangør: Roskilde Folkedanserlaug-Lirum Larum
For baggrunds-info, se: wwww.lirumlarum.dk og www.kontradans.dk

Høstfest: Morten Alfred & Vingården spiller til dans i Sthens Kirke i Helsingør
2025-09-21 10:00 - 14:00 | sthens kirke, Egevænget 2, Helsingør, 3000
Høstfest efter højmessen med danseinstruktør og orkester. Morten Alfred & Vingården m. klarinettist Martin Strange Lorenzen, danseleder Henrik fra Stevns og voksenkoret De Levende Sthene.

Høstgudstjeneste med Flach I Østerby
2025-09-21 10:00 - 14:00 | Skårup kirke, Skårup Kirkebakke 1, Skårup Fyn, 5881
Træd ind i en verden, hvor toner, harmonier og overtoner forenes i
små instrumentale fortællinger. Med instrumenterne accordion,
nyckelharpa og hardingfele inviterer Anna Østerby og Henriette
Flach dig ind i deres nordiske lydunivers af originalmusik.
Duoen er aktuel med deres album: Ude af mine hænder. Et album, der med tæt samspil tager lytteren gennem gader af glæde, savn, håb, tyngde, lethed, nattehimler og solstråler.
Samlet i en fælles fortælling omhandler de alt det, som hvirvler omkring os og former de liv, vi lever. Om alt det, som er: Ude af mine hænder.
Høstgudstjeneste kl. 10.00 i kirken
Frokost og mere musik kl. 11.30 i kirkeladen
Maden leveres af Christians Madhus og prisen for mad og drikkelse og musik er 125 kr. pr. person. Tilmelding er nødvendig af hensyn til maden til Jytte Philipsen på mail: jyttephilipsen@hotmail.com eller gerne på sms til 28 31 63 00. SENESTE TILMELDING er mandag d. 15. september.

Åben dans med Fru. Madsens Team
2025-09-21 10:30 - 14:30 | Huset No.7 7400 Herning, Nørregade 7, Herning, 7400
Er du klar til at slippe dig løs? 💃🕺
Fru. Madsens Team inviterer dig ind i en verden af fed musik 🎶, sved på panden 😅 og et fællesskab, der giver dig energi! ✨
Tænker du, at folkedans er støvet og kedeligt? 🤔 Tro om igen!
Hos Fru. Madsens Team puster vi nyt liv i de gamle traditioner og mikser dem med moderne vibes. 😎 Her er der ingen sure miner 😠 eller stive kroppe 🤖 – kun ren danseglæde 😄 og masser af grin 😂.
Lyder det som noget for dig? 🤔 Smid fordommene over bord 🗑️ og kom og prøv kræfter med folkedansen på en helt ny måde! 🎉 🤩
Tør du give det et sving? 🌀
Priser:
Entre for medlemmer over 25 år/ikke studerende: 40 kr.
Entre for medlemmer under 25 år/studerende: 20 kr.
Entre for ikke-medlemmer over 25 år: 80 kr.
Entre for ikke-medlemmer under 25 år: 40 kr.

Aarhus Folk Festival: Grabow & Guldhammer - sangworkshop og koncert
2025-09-21 11:00 - 17:00 | Skt. Lukas Kirke, Skt. Lucas Kirkeplads 1, Aarhus C, 8000
Skt. Lukas Kirke inviterer til en workshopdag i fællesskabets tegn med afsluttende koncert.
Workshoppen er inkl. frokost og kaffe/te samt deltagelse i koncert.
Det er gratis at deltage i hele molevitten, men det kræver tilmelding, så vi kan lave de rette mængder mad.
Under workshoppen lærer deltagerne tre af Grabow & Guldhammers sange og synger dem sammen med Mia Guldhammer og Sara Grabow ved koncerten, der afslutter dagen. Vi kommer til at lege med fælles klange, enkle rytmer og små bevægelser – alt sammen i et tempo, hvor alle kan være med, uanset erfaring.
Sangene rummer både blide og kraftfulde udtryk, og der er fokus på at opleve musikken med både stemme, krop og sanser.
Workshoppen tager udgangspunkt i følgende tre sange:
Med Blomsterfavn skabes et sanseligt lydlandskab, hvor stemmerne smelter sammen i et kor, der beskriver naturens stemninger. Undervejs danser vi enkle kædedanse-trin, som bliver til en del af koncertens optræden.
Maria Magdalene inviterer til et blødt og inderligt udtryk, hvor deltagerne nynner i et fælles kor, og der opstår en smuk, varm klang.
Til Bed, Tal, Dans bygges et kraftfuldt kor-akkompagnement op, hvor rytmer, kropslige bevægelser og små trin understøtter balladens fortælling. Der bliver også sat ord på, hvordan sangens omkvæd kan sætte stemningen for historien.
Målet for dagen er at danne rammerne for en fælles musikalsk oplevelse, der bygger på nærvær, fællesskab og glæden ved at skabe noget sammen.
Mia Guldhammer er en traditionel balladesanger af Guds nåde. Med sin mørke, klangfulde stemme og smilende væsen skaber hun et nærværende musikalsk rum, hvor end hun træder ind.
Sara Grabow er en moderne troubadour, der med sin guitar under armen udforsker klangfulde rum og lydens betydning for mennesket. Hun er optaget af at give sit publikum fordybelse og ro gennem et meditativt og filosofisk musikunivers.
Kirke- og kulturmedarbejder Maria Louise Bøg Sørensen laver skøn vegansk frokost til os og sørger for at alle får en skøn musikdag uden lavt blodsukker.
Tilmelding er nødvendig og skal være os i hænde senest d. 12. september ved at skrive en mail til Maria Louise på malh@km.dk.
Workshoppen og koncerten er en del af programmet til Aarhus Folk Festival.

Åbent hus til folkedans for ca. 8- til 12-årige
2025-09-21 14:00 - 14:40 | Herlev Byskole, afd. Elv, Ederlandsvej 23, Herlev, 2730
Vi danser lettere folkedanse og lærer grundtrin som chasse, hurretrin og polka. Undervisningen er tilrettelagt med fokus på rytmik og dans… og selvfølgelig på, at vi skal have det sjovt. Fx lærer vi at gå kæde og danser både parvis og flere sammen, på række, i kreds og i kvadriller, og vi danser altid til levende musik.
Barnet må meget gerne medbringe en voksen at danse med, men ellers danser vi med hinanden. Vi danser i helt almindeligt tøj, husk bare skiftesko, du kan danse i.
Den første gang spiser vi pizza sammen, når vi har danset.
Sæsonen begynder 21. september 2025 og slutter 12. april 2026. Vi danser 11 søndage, se datoerne på vores hjemmeside. Dertil kommer generalprøve den 19. april 2026 for deltagere i opvisningen den 25. april 2026 – dette er frivilligt.
Første gang er gratis, hele sæsonen koster 615 kr. for et barn, søskende betaler 375 kr.

Åbent hus til folkedans for 12- til 17-årige
2025-09-21 14:35 - 15:20 | Herlev Byskole, afd. Elv, Ederlandsvej 23, Herlev, 2730
Juniorholdet er for børn fra cirka 12 år og opefter. Her lærer vi mange forskellige trin og dansefigurer, også nogle af de mere finurlige.
Undervisningen er tilrettelagt med fokus på rytmik, takt og musikforståelse … og selvfølgelig på, at vi skal have det sjovt. Fx lærer vi at gå kæde og danser både parvis og flere sammen, på række, i kreds og i kvadriller. Vi danser altid til levende musik og i helt almindeligt tøj, husk bare skiftesko, du kan danse i.
Første gang mødes vi kl. 14.35 og spiser pizza sammen. Resten af sæsonen, i alt 11 gange, begynder juniorholdet kl. 14.50. Se datoer på vores hjemmeside. Pris for første barn 225 kr., efterfølgende søskende 150 kr.
Der er kun afsat en halv times dans til juniorholdet, men man er velkommen til at komme kl. 14 og danse sammen med børneholdet.

Andreas Tophøj, Rune Barslund & Aske Fuglsang – Houlkær Kirke
2025-09-21 15:00 - 17:00 | Houlkær Kirke, Odshøjvej 7!, Viborg, 8800
Andreas Tophøj og Rune Barslund er to af de stærkeste navne i dansk folkemusik. De to etniske jyder optræder med violin, accordeon, bratsch, whistle og vokal. I flere år har de lagt publikum ned for deres fødder på spillesteder og festivaler i hele Skandinavien, Storbritannien, Irland, og Tyskland. Bl.a. har store internationale festivaler som Tønder Festival, Celtic Connections og Kaustinen Festival nydt godt af duoens musik. Til koncerten i Houlkær Kirke har duoen allieret sig med den gamle Viborg-dreng, Aske Fuglsang (guitar og mandolin). Mange nok vil kunne huske ham fra den keltiske trio Kasír, som Rune også var en del af.
Andreas, Rune og Aske trækker på musiktraditioner fra Danmark og andre nordatlantiske kyster. Gennem lange rejser og ophold i Irland, Amerika og Finland har frugtbare møder med keltiske og nordiske musikere og musikkulturer fundet sted. Resultatet er en musik der spejler det nordiske vejr, med strid blæst, piskende regn og himmelblå opklaring. I dette karske rum finder musikken varmen, hvirvler, gløder og bliver ekstatisk og undertiden inderlig. Sådan er også deres originale repertoire, når de tre musikalske historiefortællere inviterer på rejse i et flot og medrivende sammenspil. Særligt ved trioens liveoptrædener stråler disse tre herrer, når de underholder med beretninger om livet og skaber musik, der bliver i publikums erindring længe efter at den sidste tone klinger ud.

Åbent hus til Prs. Alexandrine Kvadrille
2025-09-21 15:30 - 17:00 | Herlev Byskole, afd. Elv, Ederlandsvej 23, Herlev, 2730
Prinsesse Alexandrine Kvadrille er en kvik søster til Les Lanciers.
Den var meget populær i begyndelsen af 1900-tallet, da den blev koreograferet som et alternativ til Les Lanciers med iørefaldende ny musik. I nyere tid er dansen igen blevet populær, og i år er den så sæsonens store dans hos Herlev Folkedanserforening.
Kom alene eller med andre. Vi får alle på gulvet. Vi danser i helt almindeligt tøj, husk bare skiftesko, du kan danse i.
Undervisning og musik varetages af Annette Thomsen og Jørgen Hanskov.
Sæsonen begynder 21. september 2025, hvor vi har åbent hus og nyder et glas bobler i pausen.
Sæsonen slutter 12. april 2026, se datoerne på vores hjemmeside. Dertil kommer generalprøve den 19. april 2026 for deltagere i opvisningen den 25. april 2026 – dette er frivilligt.
Første gang er gratis, hele sæsonen på i alt 11 søndage koster 775 kr., studerende/lærlinge dog kun 270 kr., 14- til 17-årige 440 kr.
